OpenLLM-France/wikimedia huggingface dataset:
# Luis Gordillo

    Artikulu hau margolariari buruzkoa da; Ciudadanoseko politikaria gaitzat duena beste hau da: «Luis Gordillo Pérez»
Luis Rodríguez Gordillo (Sevilla, Espainia, 1934), Luis Gordillo gisa ezaguna, espainiar margolaria da.

## Bizitza

Zuzenbidea ikasten hasi zen, baina karrera hura alde batera utzi eta 1955ean Sevillako Arte Ederretako Eskolan sartu zen, pintura-ikasketak egiteko. Bi urtez ikasi zuen eskola hartan, eta ondoren Parisa aldatu zen. Parisen Europako abangoardiako mugimenduak ezagutu zituen, eta Wols, Dubuffet eta Fautrierren obrarekin zaletu zen. Orduan margotu zituen bere lehenengo obra informalistak, Art Autre eta Dau al Set abangoardiako joeraren eraginpean. Bide horri jarraituz egindako lanak erakutsi zituen bere lehenengo erakusketan, 1959an, Sevillan.
1962. urte inguruan, ordea, figurazioaren bideari heldu zion, eta 1970eko hamarraldian Espainian eragin gehien izan zuen mugimenduetako baten aitzindari bihurtu zen, madrildar figuratibismoaren aitzindari hain zuzen. Bacon eta Giacomettiren eragina, Ameriketako Poparena eta normatibismo geometrikoaren eragina jaso zuen, hurrenez hurren. Garai hartakoak ditu, beste zenbait lanez gainera, Buruak eta Automobilistak sailak, kontsumoko gizartearen aurrean zuen jarrera kritikoaren eta ironikoaren erakusgarritzat har daitezkeenak. 1980 eta 1990eko hamarraldietan margolaritza hotza izan da Gordillorena, bai koloreei dagokienez, bai bere koadroetako gaiekiko loturarik ezari dagokionez; estiloari dagokionez, berriz, garai hauetako bere koadroak figurazioaren eta abstrakzio postmodernoaren artean daudela esan daiteke.

## Obra hautatua

* Gran bombo duplex (1967)
* Choque (1968)
* Caballero cubista con lágrimas (1973)
* Suicida triple (1974)
* Sistema lábil (1975-76)
* Serie Luna (1977)
* Salta-ojos (conejitos) (1980)
* Despectivo en campo verde (1981)
* Segunda serie roja (1982)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q3751089
* Multimedia: Luis Gordillo / Q3751089
# Luis Gordillo Pérez

    Artikulu hau Ciudadanoseko politikariari buruzkoa da; margolaria gaitzat duena beste hau da: «Luis Gordillo»
Luis Ignacio Gordillo Pérez (Sayalonga, Málaga, 1980) abokatu, unibertsitate-irakasle eta politikaria da, Ciudadanos alderdikoa.
2020ko Eusko Legebiltzarrerako hauteskundeetan Alderdi Popularrak eta Ciudadanos alderdiek egindako koalizioaren ondorioz legebiltzarkide hautatua izan zen, Bizkaitik.

## Erreferentziak

* ↑ (Gaztelaniaz) «Luis Gordillo, sexto parlamentario de PP+Cs: «Hemos demostrado que cada voto constitucionalista cuenta»» ABC 2020-07-21 (Noiz kontsultatua: 2021-07-18).
* Datuak: Q98539754
* Multimedia: Luis Gordillo (politician) / Q98539754
# Luis Goytisolo

Luis Goytisolo (Bartzelona, 1935ko martxoaren 17a - ) espainiar idazlea da. 2013an Espainiako Letren Sari Nazionala jaso zuen.

## Biografia

Idazle-familia bateko azken semea da, José Agustín eta Juanen anaia. Hamaika urterekin hasi zen idazten, eta bi eleberri idatzi zituen. Handik aurrera bere osaba Luisek hautatu zizkion irakurgaiak, eta Estatu Batuetako narratibaren zaletasuna txertatu zion. Zuzenbide-ikasketak egin zituen.
Haren lehenengo obrak errealismo sozial nabarikoak dira, baina gero literatura-gertaerari berari buruzko hausnarketak egin zituen. 1958an, Biblioteca Breve saria irabazi zuen Las afueras (Aldiriak) eleberriarengatik. Gero, Las mismas palabras (1963, Hitz berberak) argitaratu zuen. 1963an, lau liburuz osatutako sail baten lehena idazten hasi zen. Hamazazpi urteko lana izan zen tetralogia hura: Recuento (1974, Zenbatzea), Los verdes de mayo hasta el mar (1976, Maiatzetik itsasora bitarteko berdeak), La cólera de Aquiles (1977, Akilesen haserrea) eta Teoría del conocimiento (1981, Jakitatearen teoria). 1984an, Estela de fuego que se aleja (Urrunduz doan suzko lorratza) argitaratu zuen, Espainiako Kritika Sariaren irabazlea.
Beste lan batzuk Investigaciones y conjeturas de Claudio Mendoza (1985, Claudio Mendozaren ikerkuntzak eta aieruak), La paradoja del ave migratoria (1987, Hegazti migratzailearen paradoxa) eta Estatua con palomas (1992, Estatua usoekin) dira. Azken eleberri horrek 1993ko Espainiako Narratiba Sari Nazionala irabazi zuen. 1997an, Placer licuante (Plazer urtzailea) eleberria argitaratu zuen, harrigarrizko sexu-pasarte gordinez hornitua. 1999an, Escalera hacia el cielo (Zerurako zurubia) aurkeztu zuen, komedietako nahaste-borraste eta gaizki-ulertuez beteriko eleberria. 1994. urteaz geroztik, Real Academia Españolako kide da. El País egunkariko kolaboratzailea da.

## Obra
### Eleberriak

* Las afueras (1958). Biblioteca Breve Saria
* Las mismas palabras (1963)
* Antagonía (1973)
** Recuento (1973)
** Los verdes de mayo hasta el mar (1976). Barcelona Hiriko Saria
** La cólera de Aquiles (1979)
** Teoría del conocimiento (1981)
* Estela del fuego que se aleja (1984). Espainiako Kritika Saria
* La paradoja del ave migratoria (1987)
* Estatua con palomas (1992). Espainiako Narratiba Sari Nazionala
* Mzungo (1996)
* Placer licuante (1997)
* Escalera hacia el cielo (1999)
* Diario de 360º (2000)
* Liberación (2003)
* Oído atento a los pájaros (2006)
* Cosas que pasan (2009)
* El lago en las pupilas (2012)

### Bestelakoak

* Ojos, círculos, búhos (1970), kontakizunak.
* Devoraciones (1976), kontakizunak.
* Fábulas (1981), kontakizunak.
* Investigaciones y conjeturas de Claudio Mendoza (1985), kontakizunak.
* El porvenir de la ficción (2002), saiakera.
* Ficciones (2004), kontakizunak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Luis Goytisolo, Premio Nacional de las Letras Rtve.es
* Datuak: Q1876447
* Multimedia: Luis Goytisolo / Q1876447
# Luis Gonzalez de Etxabarri

Luis Gonzalez de Etxabarri (Ubide, 1893ko urriaren 8a - Buenos Aires, 1971ko abuztuaren 7a), Aizkibel'dar Bingen ezizenaz ezaguna, bizkaitar idazlea izan zen.
Hermes, Euskal-Esnalea, Mexikoko Vida Vasca eta Argentinako La Nación Vasca, La Baskonia eta Euskalduna aldizkarietan eman zituen argitara lan aipagarrienak, euskaraz eta gazteleraz. 1923-1924 urteetan Aberri egunkariaren zuzendari izan zen. Euskaltzaindiaren eta Eusko Ikaskuntzaren sortzaileetako bat izan zen. Obra nagusiak: Ipuin aberkoyak (1917), Urretxindorra (1918), Arana-Goiri bardo de la Patria (1925) eta Cantos de Euzkadi (1927).

## Lanak
### Narrazioa

* Ipuin aberkoyak (1917, Grijelmo)

### Poesia

* Urretxindorra (1918, Grijelmo)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013-8-24 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Auñamendi Eusko Entziklopedia. Luis González de Echabarri. .

## Kanpo loturak

* Luis Gonzalez literaturaren zubitegian
* Datuak: Q16518251
# Luis Goya

Luis Goya Urrutia (Lezo, 1951 – Donostia, 2006ko irailaren 27a) euskal zinema ekoizle eta zuzendaria zen..

## Biografia

Animaziozko zinemaren aintzandari zen, Jaizkibel ekoiztetxearen eskutik hasi zen zinema munduan lanean, Juanba Berasategik zuzendutako Fernando Amezketarra film laburrarekin hain zuzen ere. Une hartatik aurrera, zenbait produkziotan elkarrekin egin zuten lan. 1990eko hamarkadatik aurrera, fikziozko filmak ekoizten hasi zen Pablo Malo zuzendariarekin kolaboratuz behin baino gehiagotan.
Euskaldunon Egunkaria bultzatu eta sortu zuen. Luis Del Olmo Espainiako Auzitegi Nazionaleko epailearen aginduz, 2003. urteko otsailaren 20an Guardia Zibilak Lezoko bere etxean atxilotu zuen, beste zortzi lagunekin batera. Bost egun inkomunikatuta eman zuen, eta komisaldegian igarotako bost egunen testigantza latza eskaini zuen: «Ni ez naute jo, baina torturaren lekuko zuzena izan naiz. Zelda barruan, paretaren kontra jartzeko agintzen ziguten, eta ateko leihotxotik begiratzen ziguten ea agindutakoa betetzen genuen».«‘Hil nazazue behingoz’, entzun nion aldietako batean Pello Zubiriari».

## Filmografia
### Zuzendaria

* Lau astakiloen abenturak eta kalenturak (1988)

### Ekoizlea

* La sombra de nadie (2006)
* Frío sol de invierno (2004)
* Ione, igo zerura (1999)
* Offeko maitasuna (1992)
* Ke arteko egunak (1989)
* Kalabaza tripontzia (1985)
* Fernando Amezketarra (1981)

# Erreferentziak

* ↑ Berria.info: "Luis Goia zinema ekoizlea hil da"
* ↑ Euskadiko Filmategia. Goya Urrutia, Luis. .
* ↑ egunkaria.info: "Luis Goia: «‘Hil nazazue behingoz’, entzun nion aldietako batean Pello Zubiriari»"
* Datuak: Q12262675
# Luis González (arkularia)

Luis González (San José, 1945eko azaroaren 19a) arkularia da. Costa Rica ordezkatu zuen 1976ko Udako Olinpiar Jokoetan.

## Erreferentziak

* ↑ Luis González

## Kanpo estekak

* Datuak: Q1876423
# Lepaera

Lepaera Hondurasko Lempira departamenduko udalerri bat da. 312 km²ko azalera du eta 2013ko datuen arabera 35477 biztanle zituen.

## Erreferentziak

* ↑ (Gaztelaniaz) Instituto Nacional de Estadística. Censo de Población y Vivienda 2013. (Noiz kontsultatua: 2020-05-04).

## Kanpo estekak

* Datuak: Q777598
* Multimedia: Lepaera / Q777598
# Lepageita

Lepageita mineral bat da.

## Ezaugarriak

Lepageita elementu kimiko mineralaren formula kimikoa hau da: ${\ce {Mn2+3(Fe^{3+}7Fe^{2+}4)O3[Sb3+5As3+8O34]}}$. Sistema triklinikoaren arabera sortzen ditu kristalak.

## Erreferentziak

* 1 2 (Ingelesez) «Lepageite: Mineral information, data and localities.» www.mindat.org (Noiz kontsultatua: 12-05-2019).
# Louvières (Calvados)

Louvières Frantziako udalerria da, Calvados departamenduan dagoena, Normandia Beherea eskualdean. 2013an 79 biztanle zituen.

## Demografia
### Biztanleria

2007an Louvières udalerrian erroldatutako biztanleak 67 ziren. Familiak 32 ziren, horien artean 12 pertsona bakarrekoak ziren (4 bakarrik bizi ziren gizonak eta 8 bakarrik bizi ziren emakumeak), 12 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 57 etxebizitza zeuden, 32 familiaren etxebizitza nagusia ziren, 22 bigarren erresidentzia ziren eta 3 hutsik zeuden. Etxebizitza guzti hauek 55etxeak ziren. 32 etxebizitza nagusietatik 24 bere jabearen bizilekua ziren, 7 alokairuan okupaturik zeuden eta 1 doan lagata zegoen; 1ek bi gela zituen, 5 etxek hiru zituzten, 9 etxek lau zituzten eta 17 etxek bost zituzten. 21 etxek euren parking plaza propioa zuten azpian. 15 etxetan ibilgailu bat zegoen eta 15 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Louvières udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 4 |
| 0 | 90-94 | 0 |
| 0 | 85-89 | 0 |
| 4 | 80-84 | 0 |
| 4 | 75-79 | 0 |
| 0 | 70-74 | 0 |
| 0 | 65-69 | 8 |
| 4 | 60-64 | 4 |
| 4 | 55-59 | 8 |
| 4 | 50-54 | 0 |
| 0 | 45-49 | 0 |
| 0 | 40-44 | 0 |
| 0 | 35-39 | 0 |
| 0 | 30-34 | 0 |
| 4 | 25-29 | 0 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 46 ziren, horien artean 24 aktiboak ziren eta 22 inaktiboak ziren. 24 pertsona aktiboetatik 21 lanean zeuden (13 gizon eta 8 emakume) eta 3 langabezian zeuden (3 emakume eta 3 emakume). 22 pertsona inaktiboetatik 11 erretiraturik zeuden, 2 ikasten zeuden eta 9 "bestelako inaktibo" gisa sailkaturik zeuden.

### Ekonomia jarduerak

2007an zeuden 2 komertzioetatik, 1 zerbitzu enpresa zen eta 1 «beste zerbitzu jarduera batzuk» multzoan sailkatutako enpresa zen.
2000. urtean Louvières udalerrian 5 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q863035
* Multimedia: Louvières (Calvados) / Q863035
# Louvre jauregia

Louvre jauregia (frantsesez: Palais du Louvre) Parisko Sena ibaiaren eskuinaldean kokatua, Tuileriak lorategien eta Parisko Saint-Germain-l'Auxerrois elizaren artean kokatua dago. Bere jatorriak Erdi Aroan kokatu behar dira eta bere egungo egitura XVI. mendetik etapa ezberdinetan eboluzionatu da.
Louvreren esanahia bere frankoproventzerazko leovar edo leower hitzetik dator, hau da, gotortua. Henri Sauval (1623-1676) historiagilearen arabera. Frantziako erret boterearen egoitza izan zen, Luis XIV.a Versaillesera lekualdatu zen arte 1682an, gobernua berarekin eramanez. Louvre gobernuaren egoitza formala izan zen Antzinako Erregimenaren amaiera arte, 1789an. Ordudanik Louvre Museo famatua hartu du bertan, baita gobernuaren zenbait sail ere.

## Konplexua

Nahiz eta bateratua dirudien, gaur egungo Louvre jauregia lau mailatan mailakaturiko hegal eta pabiloien multzoa da. Aldi ezberdinetan eginiko eraikitze, aldaketa, suntsipen eta zaharberritze lanen ondorioa da. Jauregia Sena ibaiaren eskuinaldean kokatzen da, Rue de Rivoli eta Quai Francois Mitterand (aurretik Quai du Louvre) hegoaldera. Mendebaldera Tulleriak lorategia eta ekialdera Rue de l’Amiral de Coligney Perraulten kolomadiarekin, aurrealde arkitektonikoki famatuena (Claude Perraultek sortua) eta Louvreko Plaza. Konplexuak 40 hektarea (400.000 m$^2$) inguru hartzen ditu eta bi lauki handi osatzen ditu bi patio handi gordetzen dituelarik: Handiena Cour Carrée (patio karratua), Napoleon I. arekin amaitua eta handiena, Cour Napoléon (Napoleonen patioa). Mendebaldean Cour de Carrousel (Karruselen patioa), ekialdera, Napoleon III.ak eraikia. Cour Napoléon eta Cour Carropussel Place du Carrousel deritzonangatik bananduak daude.
Louvre konplexua bi zatitan bana daiteke, Louvre zaharra eta Louvre berria. Louvre zaharra Erdi Aroko, berpizkundeko pabiloiek eta Cour Carrée inguratzen duten hegalek osatzen dute, baita Grande Galerie (Galeria Handia) deritzona mendebaldetik, senaren eretzetik hedatzen zena. . Louvre berria, berriz, XIX. Mendebaldeko pabiloiek eta Cour Napoléonen ipar eta hegoaldera zabaltzen ziren hegalek, ekialdera zituen hedapenekin batera (Cour du Carrouselen ipar eta hegoaldera), hauek zirelarik jatorrian bertan kokatua zegoen eta jadanik desagerturiko Palais des Tulleries-en (Tullerias Jauregia) zatiak.
51.615m$^2$ inguru erakusketara bideratuak daude. Horren espazio handia da, ezen astebetez bisita daiteke bertan erakusten denari begirada bat bota gabe.

## Kontsultak

* Mesqui, Jean (1997). Chateaux-forts et fortifications en France. París: Flammarion. p. 493 pp. ISBN 2080122711.
* Baedeker, Karl (1891). Paris and Environs: With Routes from London to Paris; Handbook for Travellers. K. Baedeker.
* Blunt, Anthony; Beresford, Richard (1999). Art and architecture in France, 1500-1700. New Haven Connecticut: Yale University Press. ISBN 0-300-07748-3. OCLC 237357512.
* Pitt, Leonard. Walks Through Lost Paris: A Journey Into the Heart of Historic Paris. Shoemaker & Hoard. ISBN 978-1-59376-103-5. OCLC 224054099.

## Ikus, gainera

* Louvre Museoa
* Paris
* Tuileriak jauregia

## Kanpo estekak

* Datuak: Q1075988
* Multimedia: Palais du Louvre / Q1075988
# Louvreko piramidea

Louvreko piramidea (frantsesez Pyramide du Louvre) Parisko Louvre museoaren patioan kokatuta dagoen eraikin bat da, museorako sarrera dena. Ieoh Ming Pei arkitektoak diseinatu zuen. Nazioarteko estilokoa, beira eta aluminiozko piramide hau, 1989an inauguratu zuen urte horretan Frantziako Presidentea zen François Mitterrandek.
21,6 metro garai da eta beira laminatu gardenezko 673 panel ditu, 603 erronbotan eta 70 hirukitan banatuak. Egituraren pisu osoa 180 tona da. Bere hormen okerdura, egiptoar piramideetan gertatzen den lez, 51ºkoa da.
Bere grabitate zentroa, museoaren hiru pabilioiekin bat dator, Richelieu iparraldean, Denon hegoaldean eta Sully ekialdean. Piramide hau, museoko beirazko piramideen artean, garrantzitsuena eta handiena da. Piramide hauen artean, lurrazpian beste bat ere badago, baina hau alderantzikatua. Piramidea eraiki baino lehen, Louvrerako sarreran, sekulako ilarak sortzen ziren. Piramide honen eraikuntzarekin, arazoa konpontzeaz gain, museoaren erakusketa espazioa ere handitzen da.
Eraiki zenetik, piramidea beti egon da polemika artean, beiraren modernotasuna eta museoaren klasikotasunaren arteko kontrastearen ondorioz, beste museo asko handitzeko inspirazio bezala ere balio izan duen arren.

## Kanpo estekak

* Datuak: Q13397
* Multimedia: Louvre Pyramid / Q13397
# Lot et Palanges kantonamendua

Lot et Palanges kantonamendua Frantziako kantonamendu bat da. Aveyron departamenduan dago, Okzitania (eskualdea) eskualdean. Guztira 17 udalerri ditu eta Saint-Geniez-d'Olt-et-d'Aubrac da bere hiriburua.

## Kanpo estekak

* Datuak: Q16535705
# Lot (ibaia)

    Artikulu hau Frantziako ibaiari buruzkoa da; beste esanahietarako, ikus «Lot (argipena)».
Lot (okzitanieraz: Òlt) Frantziako ibaia da, eskuinetik Garonaren ibaiadarra. Bere 485 km ibilibideak Lot departamentuei ematen dio izena.

## Ibaiadar nagusiak

| Esclancide Bramont Colagne Doulou Boralde de Saint-Chély-d'Aubrac | Boralde de Flaujac Truyère Coussanne Dourdou de Conques Riou mort | Diège Célé Vers Vert Thèze | Lémance Boudouyssou Lède |

## Zeharkaktutako udalerri nagusiak

* Lozère (48) : Mende, La Canourgue
* Aveyron (12) : Espalion, Saint-Geniez-d'Olt, Capdenac-Gare
* Lot (46) : Cahors, Saint-Cirq-Lapopie, Capdenac-le-Haut, Cajarc,
* Lot-eta-Garona (47) : Fumel, Villeneuve-sur-Lot, Aiguillon

## Erreferentziak

* ↑ Euskaltzaindia. Europako toponimia fisikoa. .

## Kanpo estekak

* Datuak: Q211766
* Multimedia: Lot River / Q211766
# Lot et Montbazinois kantonamendua

Lot et Montbazinois kantonamendua Frantziako kantonamendu bat da. Aveyron departamenduan dago, Okzitania (eskualdea) eskualdean. Guztira 16 udalerri ditu eta Capdenac-Gare da bere hiriburua.

## Kanpo estekak

* Datuak: Q16535701
# Lostroff

Lostroff Frantziako udalerri bat da, Mosela departamenduan dagoena, Ekialde Handia eskualdean. 2013an 77 biztanle zituen.

## Demografia
### Biztanleria

2007an Lostroff udalerrian erroldatutako biztanleak 77 ziren. Familiak 28 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 8 seme-alabarik gabeko familiak ziren eta 12 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 32 etxebizitza zeuden, 30 familiaren etxebizitza nagusia ziren, 1 bigarren erresidentzia bat zen eta 1 hutsik zegoen. 30 etxeak ziren eta 2 apartamentuak ziren. 30 etxebizitza nagusietatik 27 bere jabearen bizilekua ziren, 2 alokairuan okupaturik zeuden eta 1 doan lagata zegoen; 3 etxek hitu gela zituzten, 5 etxek lau zituzten eta 22 etxek bost zituzten. 19 etxek euren parking plaza propioa zuten azpian. 9 etxetan ibilgailu bat zegoen eta 17 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Lostroff udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 4 | 85-89 | 0 |
| 0 | 80-84 | 0 |
| 0 | 75-79 | 0 |
| 4 | 70-74 | 4 |
| 0 | 65-69 | 4 |
| 0 | 60-64 | 0 |
| 0 | 55-59 | 0 |
| 0 | 50-54 | 0 |
| 0 | 45-49 | 4 |
| 8 | 40-44 | 0 |
| 4 | 35-39 | 8 |
| 8 | 30-34 | 8 |
| 0 | 25-29 | 0 |
| 0 | 20-24 | 0 |
| 4 | 15-19 | 4 |
| 20 | 10-14 | 4 |
| 8 | 5-9 | 12 |
| 0 | 0tik 4ra | 4 |

## Ekonomia

2007an lan egiteko adina zuten pertsonak 50 ziren, horien artean 40 aktiboak ziren eta 10 inaktiboak ziren. 40 pertsona aktiboetatik 39 lanean zeuden (22 gizon eta 17 emakume) eta 1 langabezian (1 emakume eta 1 emakume). 10 pertsona inaktiboetatik 2 erretiraturik zeuden, 6 ikasten zeuden eta 2 "bestelako inaktibo" gisa sailkaturik zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q21718
* Multimedia: Lostroff / Q21718
# Lot (argipena)

Lot izan daiteke:
* Lot, Bibliaren pertsonaia, Sodomatik ihes egin zuena;
* Lot, Frantziako departamendua, Garonaren ibaiadarra den Lot ibaiaren izena duena;
* Lot, Belgikako Beersel udalerriko herria;
* LOT, LOT Polskie Linie Lotnicze poloniar aire-linearen merkataritza-izen eta kodea;
* Lot edo Lot Luwddoc, arturiar zikloaren pertsonaia, Lothian, Orkadak eta Norvegiako erregea;
* Lot, antzinako masa-unitatea;
# Lot (Biblia)

Lot edo Loth (hebreeraz: לוט, Lot, 'ezkutatua'; arabieraz: لوط, Lut) Bibliako pertsonaia da (Hasiera, XI-XIX), Abrahamen iloba. Kaldeako Urren jaioa, Sodoman bizi zen osabarekin. Hasieraren arabera, Jaungoikoak Sodomaren aurkako zigorra bete behar zuela iragarri zioten aingeruek. Lotek familiarekin batera alde egin zuen baina bere emazteak atzera begiratu eta gatzezko irudi bihurtu zen. Loten ondorengo ammonita eta moabitak Israelen etsaiak izan ziren.
Kristauek zein musulmanek gizon bertutetsutzat dute Lot. Kristauen arabera, Jesus Rut Daviden birramonaren bidez bere ondorengoa izan zen. Koranak ez ditu aipatzen Biblian agertzen diren bere mozkorrak eta intzestu-harremanak (Hasiera, 19:31) eta Islamaren profetatzat hartzen dute (Koran 11:81).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012-11-26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q40574
* Multimedia: Lot (Bible) / Q40574
# Lot (unitatea)

    Artikulu hau antzinako masa-unitateari buruzkoa da; beste esanahietarako, ikus «Lot (argipena)».
Lot bat, Europako zenbait herrialdetan Erdi Arotik XX. mendearen hasierararte erabilitako antzinako masa unitate bat da.
Sarri, libra baten 1/30 edo 1/32 bezala definitzen zen.
Lot baten balio erregistratuak, 10 gramotatik 50 gramotaraino doaz.

## Kanpo estekak

* Datuak: Q246868
# Lot et Dourdou kantonamendua

Lot et Dourdou kantonamendua Frantziako kantonamendu bat da. Aveyron departamenduan dago, Okzitania (eskualdea) eskualdean. Guztira 14 udalerri ditu eta Decazeville da bere hiriburua.

## Kanpo estekak

* Datuak: Q16535698